Bolesť uši - eustachovej trubice
Dobrý deň. Už tyždeň mám bolesť uší, je akobyvo vo vnutri hlavy. Začalo to miernou bolestou hrdla, prešlo to do uší a dolí to. Hrdlo nebolí, ani nanchu nemam, ani zaľahnute v uchu, nemam hnis z ucha. Len bolesť, nervozita. Beriem kvabky otobacid a liky proti horučke/bolesti. Čo to je/liečba?
Dobrý deň,
Ďakujeme za vašu otázku. Ucho je zložené z vonkajšieho, stredného a vnútorného ucha. Ktorúkoľvek časť tohto zmyslového orgánu môžu poškodiť infekcie. Závažné sú predovšetkým tie, ktoré prebiehajú vo vnútornom a strednom uchu. Stredné ucho je prepojené Eustachovou (sluchovou) trubicou s nosohltanom, takže sa pravdepodobne zápal preniesol odtiaľ.
Žiaľ v tomto prípade v našej kompetencii nie je stanoviť diagnózu ani rozhodnúť o vhodnej forme liečby. Stanoviť presnú diagnózu môžu iba lekári na základe dôkladného vyšetrenia zdravotného stavu. Predpokladám, že sa tak aj stalo, keďže si aplikujete liek Otobacid, ktorý je viazaný na lekársky predpis. Keďže neuvádzate dĺžku liečby a ostatné potrebné informácie, neviem sa vám k vášmu problému neviem s určitosťou vyjadriť.
Ak od začiatku užívania liekov prebehlo viac ako 4 dní a bolesť naďalej pretrváva, je potrebné sa opakovane obrátiť na lekára, ktorý určí ďalší postup.
Prajem skorú úľavu od ťažkostí.
S pozdravom
Mgr. Tamara Jakúbeková